מיני קוליבריים שונים
**קוליבריים** או **יונקי הדבש** (שם מדעי: *Trochilidae*) היא משפחת עופות קטני גוף מסדרת ה**קוליבראים** (Trochiliformes). משפחה זו כוללת את מיני העופות הקטנים בעולם.

אטימולוגיה
----------

לעיתים קרובות מבלבלים בין קוליבריים לבין הצופיות, אולם מדובר בשתי משפחות שונות מבחינה טקסונומית: בעוד הצופיות הן משפחה בסדרת ציפורי השיר והן נפוצות ביבשת אפריקה וגם בישראל, הקוליבריים הם משפחה בסדרת ה**קוליבראים**, והם נפוצים ביבשת אמריקה בלבד. בלבול זה נובע ממאפיינים פיזיים ואקולוגיים דומים של שתי הציפורים - גודלן הזעיר, צבעיהן המרהיבים ומקורן הארוך והמעוקל, וכן תזונתן, המבוססת בעיקרה על צוף פרחים. תופעת קיום שני טקסונים נבדלים אך בעלי מאפיינים מורפולוגיים דומים, הממלאים תפקידים מקבילים במערכת האקולוגית, מכונה "אבולוציה מתכנסת".

בשנות ה-30 בארץ ישראל הייתה הצופית הבוהקת ציפור נדירה ביותר שנחקרה אך מעט, וחיה בעיקר בנאות מדבר. היא נקראה באותה תקופה "יונק דבש", שם שניתן לה ככל הנראה על ידי החוקר ישראל אהרוני, אך שמה שונה רשמית ל"צופית" ב-1958 על ידי ועדת שמות מיוחדת שהוקמה על מנת לפתח את השפה העברית ולתת שמות מתאימים לצמחים ובעלי חיים שונים שלא היה להם שם מוסכם עד אז. העילה לשינוי השם הייתה שהציפור איננה יונקת את הצוף אלא מלקקת אותו מתוך הפרחים, וכן משום שחלק ניכר ממזונה הוא בכלל חרקים. הקוליברי אמנם משתמש בלשון לצורך שאיבת צוף מהפרחים אך עושה זאת באמצעות גלגול הלשון על מנת ליצור מעין כלי יניקה, ולכן אולי "יונק דבש" מתאים לו יותר.

קיימות שתי משפחות נוספות של ציפורים, דבשניים ונקרות פרחים, אשר דומות לקוליבריים ולצופיות במראה ובהתנהגות, ואף הן התפתחו כל אחת באופן עצמאי. אזור תפוצתן הוא אסיה, אוסטרליה ואוקיאניה.

באנגלית נקרא הקוליברי Hummingbird, וזאת בשל קול הזמזום שנוצר בעקבות הרפרוף המהיר בכנפיו. יונק הדבש זה החיית טוטם

של אימא שלי

תפוצה
-----

הקטן במיני העופות - קוליברי הדבורה.
הקוליברי נפוץ ביבשת אמריקה בלבד, החל בדרום קנדה ואלסקה שבאמריקה הצפונית ועד ארץ האש, בקצה הדרומי ביותר של אמריקה הדרומית. למרות זאת, רוב המינים חיים באזורים הטרופיים של דרום אמריקה. מינים רבים של קוליברי נודדים מרחקים גדולים יחסית בין אמריקה הדרומית והצפונית. רוב מיני הקוליברי שבארצות הברית וקנדה, שבהם האקלים קר יחסית, מהגרים אל אזוריה החמים של אמריקה הדרומית עם בוא החורף, אף על פי שכמה מינים נשארים בצפון גם בחורף.

מראה וממדים
-----------

הקוליברי נודע בעיקר בזכות ממדיו הזעירים ובשל יכולתו לרחף באוויר באותו מקום על ידי רפרוף מהיר מאוד של כנפיו, בין 12 ל-90 פעמים בשנייה.

המין קוליברי זעיר מצוי (*Mellisuga helenae*) הנפוץ בקובה, הוא הקטן ביותר במשפחת הקוליבריים והוא למעשה העוף הקטן בעולם. משקל ממוצע של פרט בוגר של מין זה הוא בין 1.5 ל-2.5 גרם ואורכו אינו עולה על 5 סנטימטרים. במשפחת הקוליבריים כ-330 מינים שונים. מינים נפוצים וגדולים מעט יותר של קוליברי, כמו למשל קוליברי אדום-הגרון (*Archilochus colubris*), שוקלים בממוצע בין 4 ל-6 גרמים, ואורכם, כולל המקור והזנב, בין 8 ל-12 סנטימטרים. הגדול ביותר הוא קוליברי ענק (Patagona gigas) ששוקל עד 24 גרם ואורכו עד 23 ס"מ.

נוצות הקוליברי מרהיבות מראה. ברוב הסוגים, נוצות הזכרים צבועות בצבעים כהים, בעיקר גוונים מתכתיים של ירוק, כחול וצהוב, ואילו נוצות הנקבה בדרך כלל בגוונים חדגוניים יותר, כדומת שחור, אפור, חום וירקרק. המקור ארוך ומעוקל כדי למצוץ צוף ביתר קלות. הלשון והזנב ארוכים מאוד, במינים אחדים אף יותר מאורך הגוף.

תעופה
-----

הקוליברי הוא העוף היחיד המסוגל, בזכות חבטות כנפיו המהירות ומבנה הכנפיים הייחודי, לעוף למעלה ולמטה, אחורה וקדימה, ימינה ושמאלה, ואף לרחף באותו המקום. רפרוף הכנפיים כה מהיר, עד כי לעיתים קרובות בני אדם אינם יכולים לעקוב אחר הכנפיים ורואים את הקוליברי המעופף ככתם מטושטש.

קוליברי כיפה (Calypte costae)
ניתן לעקוב אחרי תנועת כנפיו של הקוליברי כהלכה רק על ידי מצלמה המצלמת את תנועות כנפיו כל כמה אלפיות שנייה. מחקרים שונים בדקו את אופן הריחוף של הקוליברי; וכיום ידוע כי יכולתו לעוף למגוון צדדים ולהישאר באוויר קיימת כתוצאה ממבנה הכנפיים הייחודי והסתמכות על זרמי אוויר, כמו גם על נפנוף כנפיים מהיר מאוד ועל ממדי גופו הזעירים. בשל גודלו ואופן התעופה שלו, היו כאלה שהחשיבו במשך השנים את הקוליברי לחרק ולא לעוף, אולם זו שגיאה.

תזונה
-----

קוליברי בעת מעופו
הקוליברי ניזון בעיקר מצוף פרחים שונים. בנוסף, הקוליברים אוכלים גם חרקים קטנים (בעיקר הגוזלים והצעירים שבהם, אולם לעיתים גם הבוגרים, וזאת בשל מנת החלבון שהחרקים מספקים) אותם הם מוצאים על הקרקע, באוויר, ולעיתים על שפת הפרח שממנו הם יונקים. כדי לינוק את הצוף, הקוליברי לא מתיישב על הפרח או פורץ אליו; הוא מתעופף במקומו, מקורו המעוקל נכנס אל תוך הפרח ותוך כדי הוא שולח את לשונו הארוכה והגמישה כדי להביא את הצוף או החרקים אל פיו.

בעת יניקת הצוף נדבקים אבקנים שונים אל גופו, לשונו ומקורו של הקוליברי, וכשהוא עובר מפרח לפרח הוא מעביר למעשה את האבקנים ובכך מסייע בתהליך הרבייה של הפרחים. פרחים רבים בדרום אמריקה מואבקים על ידי הקוליברי בצורה זו.

חילוף חומרים
------------

קצב חילוף החומרים של הקוליברי בזמן מעופו הוא הגבוה ביותר בקרב כל בעלי החיים מלבד החרקים, דבר הכרחי בשל קצב צריכת האנרגיה העצום, יחסית לגודל גופו, של גוף הקוליברי בעת מעופו. בשל כך, הוא נצרך לכמות מזון רבה מאוד. גם לבו של הקוליברי חזק מאוד, אצל אחד מסוגי הקוליבריים, למרות גודלו הזעיר קצב פעימת הלב יכול להגיע ל-1,260 פעימות לדקה אצל שאר הסוגים קצב הלב יגיע ל-50 עד 160 פעימות, וזאת בשל המאמץ האדיר הכרוך במעופו. רוב מיני הקוליברים צורכים במשך יום אחד צוף וחרקים העולים על משקל גופם, וכדי לעשות זאת הם צריכים לבקר במאות פרחים במשך היום.

למרות זאת, במשך הלילה והשינה מאט הקוליברי את קצב חילוף החומרים ודרישת גופו למזון. בזמן השינה, הם נכנסים למצב הדומה לתרדמת חורף קצרה, שבה גופם מתפקד בצורה איטית במידה משמעותית. במשך השהות במצב זה, פעימות הלב וקצב הנשימה צונחים באופן דרמטי, כדי לתת לגופם לנוח ולהקטין עד כמה שניתן את צרכיו.

כמו עופות רבים אחרים, כדי לעוף למרחקים גדולים ללא עצירה מאחסן הקוליברי בגופו כמות מסוימת של שומן ממנה הוא ניזון בזמן המעוף.

רבייה
-----

עם בוא האביב הקוליברים מזדווגים ועונת הטלת הביצים מתחילה. הנקבה בונה קן העשוי ומרופד בנוצות, טחב, ענפים ועלים יבשים וחזזיות, שלעיתים קרובות דבוקים יחדיו בקורי עכביש. בדרך כלל מטילה הנקבה שתי ביצים לבנות. מטבע הדברים, הביצים קטנות מאוד, אולם גדולות יחסית לקוליברי בוגר. משך הדגירה על הביצים נע בין 14 ל-19 ימים. הזכר אינו מסייע כלל לנקבה בדגירה על הביצים או בשמירה על הגוזלים. הגוזלים שבקעו ניזונים מחרקים עשירים בחלבון שאמם תפסה למענם ומקיאה אותם אל הגוזלים כשהם מעוכלים חלקית.

הקוליברי והאדם
--------------

קוליברים בתחנת האכלה
הקוליברי הוא בעל חיים סקרן מאוד, הבוחן כל פרט חדש בסביבתו, ולכן ניתן להרגיל אותו להתקרב אל בני אדם, וזאת בעזרת בניית מתקני האכלה שבהם מונח, בדרך כלל, סוכר לבן פשוט יחד עם מים (כלומר, מי סוכר). תערובת זו היא הטובה ביותר לקוליברי, מפני שהיא הקרובה ביותר לצוף שממנו הוא ניזון בטבע. אנשים רגילים כמו גם צפרים רבים, בונים תחנות האכלה כדי לצפות מקרוב באופן האכילה והתעופה המיוחד של הקוליברי.

אחד מ"קווי נסקה" שבפרו, החקוק בצורת קוליברי
הקוליברי נחשב לקדוש במספר תרבויות שנעלמו בדרום אמריקה, בהן ניתן למנות את האצטקים, שלהם היה אל בדמותו. בפרו נמצא אתר ארכאולוגי, "קווי נסקה" שמו, שבו צורת קוליברי חקוקה על אזור ענק של עשרות מטרים, וישנן השערות שונות לגבי מטרתו.

במשך תקופות שונות נהגו בני אדם לצוד את ציפורי הקוליברי למען פחלוצם או נוצותיהם היפות. במשך המאה התשע עשרה ובתחילת המאה העשרים נהוג היה באירופה לשבץ פוחלצי קוליברי בכובעיהן או חליפותיהן של נשים בנות המעמד הגבוה. הציד המתמשך הביא את הקוליברי לכדי סכנת הכחדה, אולם אופנה זו חלפה מן העולם והמין ניצל.

סיסטמטיקה וטקסונומיה
--------------------

בשל המבנה המורפולוגי והאנטומי שלהם, הקוליבריים מוינו בעבר הקרוב כמשפחה בסדרת הסיסאים, יחד עם משפחות הסיסיים והסיסיים המצוייצים. בעבר הרחוק יותר הם שויכו לסדרות התחמסאים, הקוליוסאים וציפורי השיר. בתחילת המאה ה־21 הוצע להפרידם לסדרה נפרדת בשם קוליבראים, אולם החוקרים טרם הגיעו להסכמה בנושא.

המשפחה כוללת כ־100 סוגים בקירוב בשני תתי־משפחות.

| רשימת סוגי קוליבריים |
| --- |
| 

|  |
| --- |
| נקבת קוליברי אדום־חזה מצוי
קוליברי חלודי (Selasphorus rufus) בזמן אכילה
Eugenes fulgens
Clytolaema rubricauda
Panterpe insignis
Heliomaster longirostris
Chrysuronia oenone
קוליברי ארך־מקור* קוליבריים טרופיים (Phaethornithinae)
	+ הסוג קוליברי רחב־זנב בו מין יחיד *Anopetia gounellei*
	+ הסוג קוליברי מגלני (*Eutoxeres*)
	+ הסוג קוליברי חום־חזה (*Glaucis*)
	+ הסוג קוליברי טרופי (*Phaethornis*)
	+ הסוג קוליברי מקור־משור בו מין יחיד *Ramphodon naevius*
	+ הסוג קוליברי חוד־חץ (*Threnetes*)
* קוליבריים אמיתיים (Trochilinae)
	+ הסוג קוליברי חתוך־מקור בו מין יחיד *Abeillia abeillei*
	+ הסוג קוליברי ממושקף בו מין יחיד *Adelomyia melanogenys*
	+ הסוג קוליברי קרן שמש (*Aglaeactis*)
	+ הסוג קוליברי סילפה (*Aglaiocercus*)
	+ הסוג קוליברי אמזילה (*Amazilia*)
	+ הסוג קוליברי שן מקור בו מין יחיד *Androdon aequatorialis*
	+ הסוג קוליברי בלוסום־קראון בו מין יחיד *Anthocephala floriceps*
	+ הסוג קוליברי מנגו (*Anthracothorax*)
	+ הסוג קוליברי אפרורי בו מין יחיד *Aphantochroa cirrochloris*
	+ הסוג קוליברי צבוע־חזה (*Archilochus*)
	+ הסוג קוליברי הבומבוס (*Atthis*)
	+ הסוג קוליברי אוגסטס (*Augastes*)
	+ הסוג קוליברי לבן־אוזן (*Basilinna*)
	+ הסוג קוליברי קורונט (*Boissonneaua*) - בו קורונט בוהק-זנב
	+ הסוג קוליברי כוכב־יער (*Calliphlox*)
	+ הסוג קוליברי לוציפר (*Calothorax*)
	+ הסוג קוליברי כיפה (*Calypte*)
	+ הסוג קוליברי כפוף־כנף (*Campylopterus*)
	+ הסוג קוליברי כוכב־יער חלודי (*Chaetocercus*)
	+ הסוג קוליברי חד־מקור (*Chalcostigma*)
	+ הסוג קוליברי מנוצה (*Chalybura*)
	+ הסוג קוליברי אמרלד (*Chlorostilbon*)
	+ הסוג קוליברי רובי־טופז בו מין יחיד *Chrysolampis mosquitus*
	+ הסוג קוליברי זהוב־זנב בו מין יחיד *Chrysuronia oenone*
	+ הסוג קוליברי ברזילאי בו מין יחיד *Clytolaema rubricauda*
	+ הסוג קוליברי אינקה (*Coeligena*)
	+ הסוג קוליברי ורוד־אוזן (*Colibri*)
	+ הסוג קוליברי כחול־ראש בו מין יחיד *Cyanophaia bicolor*
	+ הסוג קוליברי רחב־מקור (*Cynanthus*)
	+ הסוג קוליברי סגול־מקור בו מין יחיד *Damophila julie*
	+ הסוג קוליברי זנב־קוץ (*Discosura*) - בו קוליברי זנב-מחבט וקוליברי ציצת-תיל
	+ הסוג קוליברי מקסיקני (*Doricha*)
	+ הסוג קוליברי ארוך־מקור (*Doryfera*)
	+ הסוג קוליברי אלבירה (*Elvira*)
	+ הסוג קוליברי מקור־חרבי בו מין יחיד *Ensifera ensifera*
	+ הסוג קוליברי מכנסיים (*Eriocnemis*)
	+ הסוג קוליברי מרהיב בו מין יחיד *Eugenes fulgens*
	+ הסוג קוליברי קריבי (*Eulampis*)
	+ הסוג קוליברי צ'יליאני בו מין יחיד *Eulidia yarrellii*
	+ הסוג קוליברי זנב־סנונית בו מין יחיד *Eupetomena macroura*
	+ הסוג קוליברי שחור־זנב (*Eupherusa*)
	+ הסוג קוליברי יעקוביני (*Florisuga*)
	+ הסוג קוליברי חום־לחיים בו מין יחיד *Goethalsia bella*
	+ הסוג קוליברי סגול־כיפה בו מין יחיד *Goldmania violiceps*
	+ הסוג קוליברי שעיר־רגל (*Haplophaedia*)
	+ הסוג קוליברי מצויץ בו מין יחיד *Heliactin cornuta*
	+ הסוג קוליברי מלאך שמש (*Heliangelus*)
	+ הסוג קוליברי מבריק (*Heliodoxa*)
	+ הסוג קוליברי חזה שמש (*Heliomaster*)
	+ הסוג קוליברי פייתי (*Heliothryx*)
	+ הסוג קוליברי ספיר (*Hylocharis*)
	+ הסוג קוליברי זנב־מספריים בו מין יחיד *Hylonympha macrocerca*
	+ הסוג קוליברי סגול־ראש בו מין יחיד *Klais guimeti*
	+ הסוג קוליברי חזה־קטיפה בו מין יחיד *Lafresnaya lafresnayi*
	+ הסוג קוליברי כחול־חזה (*Lampornis*)
	+ הסוג קוליברי גרנט בו מין יחיד *Lamprolaima rhami*
	+ הסוג קוליברי כחול־בטן (*Lepidopyga*)
	+ הסוג קוליברי תפסן (*Lesbia*)
	+ הסוג קוליברי לוויקיפוס (*Leucippus*)
	+ הסוג קוליברי לבן־חזה בו מין יחיד *Leucochloris albicollis*
	+ הסוג קוליברי מרהיב־זנב בו מין יחיד *Loddigesia mirabilis*
	+ הסוג קוליברי צ'וקוטה (*Lophornis*) - בו המין קוליברי מקושט
	+ הסוג קוליברי זעיר (*Mellisuga*) ובו מין קוליברי זעיר מצוי
	+ הסוג קוליברי זנב־מתכת (*Metallura*)
	+ הסוג קוליברי כיפת שלג בו מין יחיד *Microchera albocoronata*
	+ הסוג קוליברי צר־זנב בו מין יחיד *Microstilbon burmeisteri*
	+ הסוג קוליברי קצר־זנב בו מין יחיד *Myrmia micrura*
	+ הסוג קוליברי סגול־צווארון בו מין יחיד *Myrtis fanny*
	+ הסוג קוליברי מקור־הסייפן בו מין יחיד *Opisthoprora euryptera*
	+ הסוג קוליברי עצים מזוקן בו מין יחיד *Oreonympha nobilis*
	+ הסוג קוליברי כוכב־הגבהים (*Oreotrochilus*)
	+ הסוג קוליברי אנטילים מצויץ בו מין יחיד *Orthorhyncus cristatus*
	+ הסוג קוליברי מצויץ־קסדה בו מין יחיד *Oxypogon guerinii*
	+ הסוג קוליברי לוהט־גרון בו מין יחיד *Panterpe insignis*
	+ הסוג קוליברי ענק בו מין יחיד *Patagona gigas*
	+ הסוג קוליברי אדום (*Phaethornis ruber*)
	+ הסוג קוליברי לבן-זקן (*Phaethornis hispidus"*
	+ הסוג קוליברי מנומר־זנב (*Phlogophilus*)
	+ הסוג קוליברי זנב־ברונזה בו מין יחיד *Polyonymus caroli*
	+ הסוג קוליברי זהוב־חזה (*Polytmus*)
	+ הסוג קוליברי כנף ספיר בו מין יחיד *Pterophanes cyanopterus*
	+ הסוג קוליברי מקור־קוצי (*Ramphomicron*)
	+ הסוג קוליברי נווה מדבר בן מין יחיד Rhodopis vesper
	+ הסוג קוליברי אדום־זנב בו מין יחיד *Sappho sparganura*
	+ הסוג קוליברי מקור־יתד בו מין יחיד *Schistes geoffroyi*
	+ הסוג קוליברי חלודי (*Selasphorus*)
	+ הסוג קוליברי כתר־אש (*Sephanoides*)
	+ הסוג קוליברי קאליופי בו מין יחיד *Stellula calliope*
	+ הסוג קילברי ציצית החופמאי בו מין יחיד *Stephanoxis lalandi*
	+ הסוג קוליברי סגול־חזה בו מין יחיד *Sternoclyta cyanopectus*
	+ הסוג קוליברי אפור־מקור בו מין יחיד *Taphrolesbia griseiventris*
	+ הסוג קוליברי מנוקד בו מין יחיד *Taphrospilus hypostictus*
	+ הסוג קוליברי נימפת יערות (*Thalurania*)
	+ הסוג קוליברי זנב־זוגי פרואני בו מין יחיד *Thaumastura cora*
	+ הסוג קוליברי זנב־ניצוץ בו מין יחיד *Tilmatura dupontii*
	+ הסוג קוליברי טופז (*Topaza*)
	+ הסוג קוליברי ארוך־זנב (*Trochilus*)
	+ הסוג קוליברי לבן־זנב בו מין יחיד *Urochroa bougueri*
	+ הסוג קוליברי סגול־סינר בו מין יחיד *Urosticte benjamini*
 |

 |

קישורים חיצוניים
----------------

ויקישיתוף מדיה וקבצים בנושא **קוליבריים** בוויקישיתוף
* קוליבריים, באתר אנציקלופדיה בריטניקה (באנגלית)
* קוליבריים, באתר ITIS (באנגלית)

* קוליבריים, באתר NCBI (באנגלית)

* קוליבריים, באתר Animal Diversity Web (באנגלית)

* קוליבריים, באתר האנציקלופדיה של החיים (באנגלית)

* קוליבריים, באתר GBIF (באנגלית)
* The Strange Anatomy of Hummingbirds - סרטון הסבר על האנטומיה הייחודית של יונק הדבש (באנגלית) סרטונים
* ויליאם מקול, לא בדיוק כמו ריקוד הדבורה, באתר הארץ, 27 ביוני 2005
* גלריית תמונות מרהיבות של קוליברי
* מאגר סרטוני וידאו רבים שבהם נראים קוליברים
* מידע ותמונות של מיני קוליברי שונים
* אתר מפורט העוסק בקוליברי
* אתר המוקדש לקוליברי
* חדשנות מהטבע ארגון הביומימיקרי הישראלי, ‏האם הצופית עפה כציפור או כחרק?, באתר "הידען", 15 במאי 2015

הערות שוליים
------------

1. ↑  How fast do hummingbird hearts beat?

| עופות (עופות בתראים) |
| --- |
| עופות קדומים חסרי שיניים |
|  | יענאים • טינמאים • ננדאים • קיוואים • קזואראים |  |
| עופות מפותחים חסרי שיניים |
| דמויי תרנגול | תרנגולאים • אווזאים |
| נאואווס | 

|  |  |
| --- | --- |
| סטריסורס | תחמסאים • קוליבראים • סיסאים |
| דמויי יונאים | קוקיתאים • טוראקואים • חובתאים • דמויי יונים (יונאים • קטאים • מסיטאים) |
| אקוורליטורניטס | חופמאים • מירנדורניטס (טבלנאים • פלמינגואים) • פתונאים • סופיות שמש 

|  |  |
| --- | --- |
| דמויי שקנאים | שקנאים • סולתאים • יסעוראים • צוללנאים • פינגווינאים |

 |
| אינופינאווס (טלוראווס) | 

|  |  |  |  |
| --- | --- | --- | --- |
| אפרואווס | דורסי יום • קונדוראים • דורסי לילה • קוליוסאים • טרוגונאים • 

|  |  |
| --- | --- |
| דמויי כחלאים | קלאונאים • דוכיפתאים • כחלאים • נקראים |

 |
| אוסטרלאווס | קריאמאים • בזאים • תוכאים • ציפורי שיר |

 |
| נוספים | עגוראים • הואצינאיים |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531202505171
* LCCN: sh85062944
* NDL: 00563012
* NKC: ph121715

 |